Mit navn er Nicky Shen.
Dette har været mit hjem i tre år.
Et shaolinkloster i Yunnanprovinsen i Kina.
Min mor sendte mig på kulturrejse til Kina.
Det viste sig, at hendes mål var, at jeg fik en kinesisk ægtemand.
Det var endnu et af min mors forsøg på at styre min skæbne.
Jeg gik i panik og stak af.
Jeg beder dig. Sig ikke noget.
Du vælger selv din vej gennem livet.
Det var første gang, nogen sagde, jeg havde et valg.
Pei-Ling drev klostret. Jeg ville bare blive der en nat -
- men jeg så noget, som jeg vidste, at jeg ville være en del af.
Disse kvinder var krigere.
Så jeg blev der, og Pei-Ling blev min shifu.
Min mentor.
Der er gået tre år, men dette syn tager stadig pusten fra mig.
Det er let at glemme sine bekymringer så langt hjemmefra.
Målet med træningen er ikke at gemme sig for smerten, Nicky.
Du må finde fred med din familie.
Ja, selv om fred og min familie ikke rigtig passer sammen.
Tror du, at du er den eneste, der har en vanskelig familie?
Mit liv var helt anderledes, før jeg blev din shifu.
Du ville have ikke genkendt den gamle Zhang Pei-Ling.
Så megen smerte og vrede.
Og fortrydelse.
Jeg troede også, at dette ville blive et fristed.
Men fortiden plager mig stadig.
Shifu, det her er mit hjem nu. Tving mig ikke til at vende tilbage.
Du skaber selv din vej gennem livet. Det er dit liv og dit valg.
Men tag ved lære af mine fejl.
Kom, det bliver snart mørkt.
Vågn op.
Fart på!
Vi bliver angrebet!
Nogen er trængt ind!
Hvad vil de?
Er du uskadt?
Shifu? Shifu?
Zhilan.
Zhilan, nej.
Det sværd er ikke tiltænkt dig.
Shifu!
Nej! Nej! Shifu...
Shifu, jeg får dig på hospitalet!
Nej. Sværdet. Du må skaffe det tilbage.
- Du må stoppe Zhilan. - Du må ikke dø! Jeg beder dig!
Nej...
- Du dræbte min shifu. - Det var også på høje tid.
Sværdet er for mægtigt for dig.
Din shifu burde have advaret dig.
Stå aldrig i vejen for skæbnen.
Intet kan stoppe biange.
Jeg ledte efter Pei-Lings morder, men hun var et spøgelse.
Jeg havde intet valg. Jeg måtte vende tilbage til stedet, jeg flygtede fra.
Tilbage til dem, jeg havde såret. Min familie. Min ekskæreste.
Jeg måtte tage hjem.
- Far. - Nicky.
- Undskyld, jeg burde have ringet. - Kom her!
Jeg har sådan savnet dig.
- Hvad er der sket med dit øje? - Jeg faldt ned fra en stige.
Lad mig se dig. Du er alt for tynd. Du trænger til noget at spise.
- Kommer jeg ubelejligt? - Altheas brudegaver er lige kommet.
- Hvad? Brudegaver? - Ja, din søster skal giftes.
Althea!
- Se, hvem der er kommet. - Nicky?
- Vidste du noget om det her? - Jeg havde ingen anelse.
- Tillykke. - Kom her!
- Du ser fantastisk ud. - Det er mors bryllupskur.
Jeg får kinesiske urter, der smager som skrald. Du har ikke set den her.
Hold da op! Den er gigantisk!
Du kender brudgommen. Dennis Soong.
- Dennis, kom her! - Matematiknørden fra highschool?
Han har ændret sig en smule.
Nicky? Det er godt at se dig.
Det er også godt at se dig.
- Hvordan mødtes I to? - Hans firma ville investere i mit.
Men det er sat på pause til efter brylluppet. Der er meget at se til.
Ser man det.
Du har holdt dig væk i tre år, men kommer til gaverne. Flot, søs.
Ryan, jeg har savnet dig.
At stikke af betyder vel det stik modsatte?
Hvorfor har du kittel på? Du er da ikke færdiguddannet.
Hvor er din kappe og det barberede hoved?
Gudskelov. Så havde jeg været nødt til at give hende hårextensions.
Du kommer lige i rette tid. Vi skal vælge en bryllupsdato.
Det bliver helt enkelt. Bare en spåkone og 200 gæster.
Mei-Li, din datter er vendt hjem.
Min datter døde for tre år siden.
Det gik bedre, end jeg troede.
- Mor. Jeg vil gerne sige undskyld. - Undskyld?
Hvad gjorde vi, der fik dig til at hade dit hjem?
Jeg hadede det ikke. Jeg holdt mig væk, fordi du svigtede mig.
Jeg ofrede alt for dig.
Privatlærere, gymnastiklejren, klaver, fodbold og kinesisk.
Jeg kunne have købt sko eller en ansigtsløftning som mrs. Lee.
Du har boet i Kina. At sige undskyld er noget amerikansk.
- Ét lille ord sletter ikke alt. - Det ved jeg godt.
Hvis du var så ulykkelig, hvorfor sagde du så ikke noget?
Det her var en fejltagelse.
Nicky, du må ikke gå.
- Hun vil ikke have mig her. - Jeg taler med hende.
Kom hen til mig på restauranten.
Du må ikke stikke af igen.
Fordi han narrede sine klienter, løj for efterforskerne og er skyldig.
Evan. Undskyld, jeg ville ringe.
Men jeg vidste ikke, hvad jeg skulle sige.
- Hvordan kom du ind? - Du bruger det samme gemmested.
Hvor...
- Hvad foregår der? - Hvor skal jeg begynde?
Hvad med der, hvor du slog op med mig for at "finde dig selv"?
- Det er tre år siden! - Evan, jeg er ked af det.
Det er jeg virkelig.
Jeg trængte til at komme væk fra...
Du kender jo min familie. Presset, forventningerne og min mor.
Jeg burde have holdt på min ret.
Nicky...
Er alt i orden?
Ikke helt.
Så må jeg hellere finde noget at drikke til os.
Jeg tænkte kun på at finde morderen. Jeg tog på hospitalet -
- og derefter hen til politiet. Jeg fortalte dem alt, jeg vidste.
- Vidste de, hvem Zhilan var? - Nej.
Men da jeg sagde "biange" skete der noget, og de ville have mig ud.
Biange?
Det betyder "forandringer" eller "forvandling".
Der var noget ved ordet, som skræmte dem.
Biange kan være en ny triade. Jeg undersøgte det uden resultat.
At undersøge en triade ender galt. Du var nær blevet dræbt.
Ja, så derfor håbede jeg, at du kunne tale med nogen.
Du er vicedistriktsanklager nu med kontakter til politiet og FBI.
Kom du herhen på grund af mine forbindelser?
Nej, selvfølgelig ikke. Det var ikke den eneste grund.
Det gik ikke én dag, hvor jeg ikke tænkte på dig og savnede dig.
Men jeg skammede mig over, at jeg lod min mor komme imellem os.
Jeg burde have taget dig mere i forsvar.
Jeg er ked af det.
Jeg ved, at det ikke er i orden, og du har al ret til at hade mig.
Men du er den eneste, jeg nogensinde...
Du sagde sandwicher, men de havde fået pighvar fra Skotland, så...
Hej! Det her er Nicky. Min gamle ven.
Det er Sabine, min kæreste.
Hej.
Halløj.
At tage hjem var det rette valg.
Hvilket valg? Du er væk, og jeg har ingen steder at tage hen.
Men jeg finder din morder.
Jeg sover ikke, før hun bøder for det.
Du sagde, at jeg skulle stoppe hende og skaffe sværdet tilbage.
Hvem er hun?
Du skal nok finde svarene.
Skæbnen har ført dig hertil af en grund, og det hele hænger sammen.
Men først skal du og din familie læge jeres sår.
Hallo!
Far?
Far! Far...
Hjælp!
Hjælp! Far?
- Mrs. Shen? - Ja.
Operationen gik godt.
Din mand fik et subduralt hæmatom, man han har det fint nu.
Vi stoppede blødningen. Det er godt, at du var der.
- Må vi gå ind? - Han hviler sig.
Jeg vil være her, når han vågner. I kan bare tage hjem.
Jeg klarer mig.
- Hvad går det her ud på? - Hvad mener du?
Overfaldet og fars blå øje. Tror I, at det var en ulykke?
- Han faldt. - Det kan ikke være et tilfælde.
- Hvem vil gøre far noget? - Der er noget, jeg er gået glip af.
Ja, tre år. Du kan ikke bare komme tilbage og tænke på os igen.
Han er træt. Det er vi alle sammen. Du trænger til søvn. Du bor hos mig.
DET KINESISKE KULTURCENTER I SAN FRANSISCO
Det er fint. Tak.
- Har du tid et øjeblik? - Nej.
Har de stadig et bordtennisbord? En forhånd med skrue var din svaghed.
Jeg er tilbage om lidt.
- Det i går... - Goddag.
Hej.
Henry, Nicky er min søster af og til.
Du skulle have trænet med shaolin.
- I er et nydeligt par. - Nej, vi er ikke...
Spild ikke tiden. Man er ikke ung for evigt.
Undskyld, jeg får mange uønskede råd af min Tai Chi-gruppe.
- Det tror jeg gerne. - Jeg vil gerne høre om din tid dér.
Jeg skriver speciale om kinesisk kunsthistorie, så...
Slap af, hun bliver her nok ikke ret længe.
- Det vil jeg gerne fortælle dig om. - Fint. Vi ses, Nicky.
- Hvorfor faldt alt fra hinanden? - Du var atleten med topkaraktererne.
Da du forsvandt, var mor lige ved at have en Harvard-dimittend -
- men fik i stedet en, der gik ud af college og forsvandt.
Okay, det lyder slemt, når du siger det sådan.
Du efterlod mig her uden en allieret. Du var den eneste, der vidste alt.
- Har du ikke sagt, at du er bøsse? - Jo, det har jeg.
Jeg fortalte dem det for et år siden.
Far blev underlig, og mor lader stadig som ingenting.
God gammel kinesisk fornægtelse.
Jeg er ked af det.
Jeg burde have været her for dig.
Jeg ville bare... Jeg blev bange.
Jeg ved godt, at jeg svigtede dig.
Jeg er glad for, at du er tilbage.
Jeg skal videre.
Okay, selvfølgelig.
Tror du, at Henry stadig er her?
Ja. Hvorfor det?
Jeg tog fat om sværdet, og det lod til at lyse.
Men det kan have været et lysskær eller sådan noget.
Jeg havde kun set det én gang før.
Shifu sagde, at det var gemt af gode grunde.
Sværdet er årsagen til, at der findes kvindelige shaolin.
Ifølge legenden besidder sværdet en gammel magisk kraft.
En større kraft, end vi kan forestille os.
Nicky, det lyder som Liang Daiyus sværd.
Jeg vidste ikke, at det stadig fandtes.
- Liang Daiyu? - Hun levede under Tang-dynastiet.
Det siges, at da landsbyens mænd gik i krig, angreb en røverbande.
Daiyu tog sin bedstefars sværd og holdt dem stangen alene.
Dagen efter begyndte hun at træne de øvrige kvinder.
Snart beskyttede de ikke kun sig selv og deres hjem.
De vendte også krigens gang.
Sværdet, jeg stod med, tilhørte hende.
Da Zhilan tog sværdet, brændte hun sig så ikke?
Det tror jeg ikke, men jeg fokuserede på ikke at blive dræbt.
Undskyld, jeg fortæller dig det her, men jeg må finde hende.
Lad mig se din hånd. Der kan være en ledetråd.
Det må være en gammel dialekt.
Jeg ved måske, hvor vi kan søge. Jeg lever for den slags.
Tak. Kan du måske holde tæt med det indtil videre?
- Min familie har nok at tænke på. - Det er vores hemmelighed.
- Far? - Hej.
Du er vågen. Hvordan går det?
Jeg må ikke danse, men jeg skal med til Altheas middag.
- Bliver den ikke aflyst? - Din mor ruller mig hellere død ind.
Og vi må ikke svigte Dennis' familie. De har betalt en mindre formue.
Far...
Hvad der end foregår, kan du fortælle mig det.
Jeg ville ikke udsætte dig for fare.
De forhøjede huslejen. Udgifterne steg hele tiden.
Jeg var desperat og tog et lån hos Tony Kang.
- Hvem er Tony Kang? - Han var en af vores bedste kunder.
Han anbefalede os altid og spurgte til familien. Jeg stolede på ham.
- Hvor meget lånte du? - 50.000 dollars.
Det er blevet til 100.000 nu med renterne.
Tony kom for to måneder siden. Jeg troede, jeg kunne klare det selv.
Du var bange og skammede dig.
Mor, hvis I bare havde talt med hinanden...
Din far beskyttede mig.
Og jeg forsøgte at beskytte ham.
Vi har 72 timer til at betale.
Ellers dræber de mig og overtager restauranten.
Har jeg forstået det ret? Vil du tale med Tony Kang og slutte fred?
Kang ejer Chinatown. Hvidvask, stoffer og våben.
- Hvor ved du det fra? - Hans ofre kommer ind på klinikken.
Det er næppe nok at tale med ham. Evan kan måske tilkalde politiet.
Kang ejer også politiet. Og ingen vil tale med en udenforstående som Evan.
Hvis han afpresser mor og far, gør han det nok også mod andre.
Du har ret. Vi må finde ofrene. Så kan Evan få informationen.
- Vent. Skal vi stå for det? - Ja.
Hvis Ryan taler sandt, så har Tony øjne og ører overalt.
Netop. Og hvorfor skulle nogen tale med os?
Fordi vi ligner dem, taler det samme sprog og bor i det samme område.
Det er en af de få gange, hvor det er en fordel ikke at være hvid.
Lad os gå ud og tale med folk og se, hvad vi kan finde ud af.
Vi får brug for hjælp. Jeg spørger Henry.
- Undskyld, må vi spørge om noget? - Ja.
Vi har tænkt på, om I...
Ved du noget om Tony Kang?
En mand ved navn Tony Kang?
Ved du noget om Tony Kang?
Nej, jeg ved ikke noget.
Giv ikke op, Nicky.
Troen gør det umulige muligt.
- Hej. Har du haft noget held? - Ikke spor. Hvad med dig?
Ikke endnu. Men jeg fandt ud af noget om sværdet.
- Allerede? - Jeg lever som sagt for den slags.
Og universitetet har et utroligt kinesisk bibliotek.
Sværdet menes at være et af otte våben fortryllet af en troldmand.
Det har en magisk kraft, som kun den retmæssige ejer kan bruge.
Var Zhilan den retmæssige ejer? Var det derfor, jeg brændte mig?
Jeg har måske fundet ud af noget.
Urtekræmmerens kusine ejer en tilbudsbutik.
Hun har bedt familien og vennerne om lån.
For nogle måneder siden havde hun indbrud, men hun anmeldte det ikke.
Okay, lad mig ordne det.
Hej, kan jeg hjælpe dig?
Nicky Shen. Jeg voksede op her. Mine forældre ejer Harmony Dumplings.
- Hvordan går det med din far? - Han ligger på hospitalet.
Vi var heldige. Denne gang.
Svaner? Levende dyr?
- De er trænede. - Det bliver en katastrofe.
De overtager vores by.
Du burde ikke være her.
Du er ikke alene. Vi kan kæmpe mod Kang. Jeg har kontakter.
Jeg beder dig.
Jeg...
Det kan jeg ikke.
Har I stillet spørgsmål om Tony Kang?
Tak for hjælpen.
Han truede os med en kniv. Hvis du ikke havde hjulpet os...
Det var utroligt. Især cirkelsparket. Han faldt om som en sæk kartofler.
I må ikke sige noget. Hvis mor og far finder ud af...
- Hvad? At du er en kung-fu-helt? - Jeg er ikke nogen helt.
Det er ikke just nogen hemmelighed. Du var i et shaolinkloster i tre år.
At lære kung-fu er én ting. Det i dag...
Jeg vil ikke gøre det hele mere indviklet..
Hvad sker der? Hvorfor hører jeg, at mine børn spørger om Tony Kang?
- Vi må gøre noget. - Så det var din tåbelige idé?
- Mor. - Hvad?
Nu ved Tony, at vi er ude efter ham. Det sætter familien i fare.
Vi er i fare på grund af dig og dine hemmeligheder.
Det er endnu mere uhyggeligt, når hun ikke siger noget.
Mor...
Hvad laver du? Halskæden fra far. Popos jadering...
- Jeg kan få 10.000 dollars for det. - Du må ikke sælge det.
Mine forældre sagde altid -
- at det ikke nyttede noget at flytte hertil og følge drømmen.
Hvad snakker du om? Gong-Gong og Popo var stolte af dig.
Ja, til sidst. Da restauranten blev succesfuld.
Men de mindede mig altid om, at jeg forlod Kina mod deres vilje.
- Stak du af? - Det ville jeg aldrig gøre mod dem.
Men jeg fulgte ikke deres plan. De talte ikke med mig i flere år.
At bære nag ligger altså i generne.
Du er ligesådan. Det burde ikke have overrasket mig, da du stak af.
Du lærte mig at spille Harvardsangen på klaver, da jeg var fem år.
Hver eneste sport og hvert eneste instrument. Alt var planlagt af dig -
- så jeg kunne komme ind på din drømmeskole.
Og du vidste, at jeg elskede Evan. Men du fik mig til at slå op med ham.
Men i stedet mødte jeg Pei-Ling.
Så tænkte jeg, at hvis jeg kom væk fra presset -
- for at blive den, du ville gøre mig til -
- kunne jeg endelig finde ud af, hvad jeg selv ville.
Der er en, der vil tale med dig.
- Cindy, hvad laver du her? - Jeg så, hvad du gjorde ved dem.
Jeg har ventet på en som dig.
Jeg vil gerne hjælpe jer.
Jeg fortæller alt, hvad jeg ved om Tony Kang.
Du har alt, du skal bruge, ikke?
Beviser på Tony Kangs hvidvask gennem Cindy og overvågningsbilleder.
Og Cindy er villig til at vidne.
- Det hele hjælper. - Kommer der nu et "men"?
Men Kang har undgået tiltale før. Vi må fange ham på fersk gerning.
Han angriber min familie om 48 timer, hvis de ellers får så lang tid.
Vores teknikere er kommet ind i hans computere.
Det hele er krypteret og på kinesisk, og vi har kun én oversætter.
Hele min familie taler kinesisk. Giv os dokumenterne.
De er hemmeligstemplede. Hvis det slipper ud, mister jeg jobbet.
Og derfor skal du bevogte dem med dit liv.
Tak.
Det er akkurat som i highschool. Nicky laver en vild planche.
Ryan tømmer køleskabet. Evan er klistret til Nicky.
Eller han er bare en god ven.
Timerne i kinesisk giver resultat. Jeres mor bliver stolt.
- Vent, jeg har vist fundet noget. - Lad mig se.
Et af Kangs skuffefirmaer har shoppet løs.
- Hvor ved du det fra? - Hvad tror du, jeg har lavet?
Jeg tjekker hans bankkonti.
- Har du hacket en bank? - "Kreativt besøg" lyder bedre.
Hun er mere end et kønt ansigt.
De har lejet lokaler på havnen. Fragt og vagter.
Der var en stor udbetaling for seks timer siden.
Hvis de bruger havnen, kan de smugle narko, våben eller mennesker.
- Jeg indtelefonerer et anonymt tip. - Jeg sender politiet derhen i aften.
Politiet lod Kang overtage Chinatown. Vi bør gøre det selv.
- Hvordan? Politiet må træde til. - De vender det blinde øje til.
Han er aldrig blevet anholdt for overfald.
Vi har ikke noget valg. Evan kan styre det indefra.
Hvad nu, hvis han ikke kan?
De går efter mor og far først, og så bliver det vores tur.
Tak.
Tak mig ikke endnu, men det ser lovende ud.
Der er mere godt nyt. Lægen siger, du kan komme hjem i aften.
Vi ordner udskrivningen.
Har du hørt fra Ryan? Han skulle mødes med os her.
Nej. Jeg har også skrevet til ham.
- Lad mig spore ham. - Kan du det?
- Jeg kan altid se, hvor han er. - Uhyggeligt.
Efter du forsvandt, ville jeg have mere styr på tingene.
Nej, han er nede på havnen! Hvad laver han? Han bliver dræbt!
Vent, Nicky! Du må ikke tage derned alene!
- Hvad laver du her? - Du skal ikke være her. Lad os gå.
Nej, jeg skaffer de beviser, vi har brug for.
Der er du jo. Hej, Tony.
Ryan!
Hvad gør vi nu?
Lov mig at blive her. Det er vores eneste chance. Du må stole på mig.
Kom. Lad os komme væk.
- Det, du gjorde med kæppen... - Jeg har trænet i tre år..
Nej, Nicky. Du svævede i luften. Den slags kan man ikke træne.
- Det var bare et højt spring. - Nicky.
Kom, Ryan. Vi må væk herfra. Og sig intet til mor og far.
Den 24. Maj er den mest lykkebringende dato -
- til Altheas og Dennis' bryllup.
- Tak. - Mange tak.
Da du kom tilbage, gav du vores familie en ny chance.
Heldigvis skulle det her ikke aflyses.
Nicky, far og jeg har talt om det. Du bør flytte hjem.
Jeg ved nu ikke...
Althea er en elendig kok. Du sulter ihjel dér.
Undskyld, hvem sulter hvor?
Favoritbarnet er tilbage.
Så er mikrofonen klar.
I ved, hvad det betyder.
- Hej, Nicky. - Hej. Hvad laver du her?
Undskyld, men jeg ved måske, hvorfor Zhilan stjal sværdet.
- Og du ser fantastisk ud. - Tak.
Men vi bør snakke sammen i enrum.
Kom med mig.
Hurtig opsamling: En troldmand fortryller otte våben.
- Det kan jeg godt huske. - Der er ét stort "men".
Samler man alle otte våben -
- slippes deres kræfter fri, og man bliver uovervindelig.
Gamle troldmænd og våben med magiske kræfter...
Ryan sagde, at du stort set fløj.
Det passer ikke. Jeg havde fremdrift. Det var ren fysik.
Hvad det end var, så besejrede du en hel hær alene.
Jeg ved ikke, om jeg er mest imponeret eller bange.
Om magien findes eller ej, så tror Zhilan sikkert på den.
Hun vil nok gøre alt for at finde de øvrige syv våben.
Legenden advarede om, at i de forkerte hænder -
- ville våbnene føre til ødelæggelse.
Det var måske, hvad Zhilan mente, da hun sagde: "Intet stopper biange."
Pei-Ling sagde, at skæbnen førte mig til klostret.
Hvad nu, hvis hun havde ret? Jeg er måske bestemt til at gøre det her.
At beskytte min familie og mit folk og stoppe Zhilan.
Tekster: Torben Grønbæk Jensen Iyuno-SDI Group